               ЕВРОПЕЙСКА КОМИСИЯ
            Брюксел, 6.5.2021
            COM(2021) 226 final
            2021/0115(BUD)
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията във връзка със заявление от Нидерландия — EGF/2020/004 NL/KLM

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите разпоредби за предоставяне на финансово участие от Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                (по-нататък „Регламентът за ЕФПГ“)
                  2
               .

               2.На 22 декември 2020 г. Нидерландия подаде заявление EGF/2020/004 NL/KLM за финансово участие от страна на ЕФПГ вследствие на съкращения
                  3
                в KLM Royal Dutch Airlines в Нидерландия.

               3.След оценка на заявлението Комисията заключи в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2020/004 NL/KLM

                        Държава членка

                        Нидерландия

                        Засегнат(и) регион(и) (ниво 2 по NUTS
                           4
                        )

                        Noord-Holland (NL32)

                        Дата на подаване на заявлението

                        22 декември 2020 г.

                        Дата на потвърждението за получаване на заявлението

                        22 декември 2020 г.

                        Дата на искането за допълнителна информация

                        5 януари 2021 г.

                        Срок за предоставяне на допълнителната информация

                        16 февруари 2021 г.

                        Срок за приключване на оценката

                        11 май 2021 г.

                        Критерий за намеса

                        Член 4, параграф 1, буква а) от Регламента за ЕФПГ

                        Основно предприятие

                        KLM Royal Dutch Airlines

                        Брой на засегнатите предприятия

                        1

                        Сектор(и) на икономическа дейност

                        (разделение по NACE Rev. 2)
                           5

                        Разделение 51 (Въздушен транспорт)

                        Референтен период (четири месеца):

                        15 август 2020 г. — 15 декември 2020 г.

                        Брой на съкращенията по време на референтния период (а)

                        650

                        Брой на съкращенията преди или след референтния период (б)

                        1 201

                        Общ брой на съкращенията (а + б)

                        1 851

                        Общ брой на бенефициерите, отговарящи на критериите

                        1 851

                        Общ брой на бенефициерите от целевата група

                        1 201

                        Бюджет за персонализирани услуги (в евро)

                        8 030 750

                        Бюджет за прилагането на ЕФПГ
                           6
                         (в евро)

                        334 614

                        Общ бюджет (в евро)

                        8 365 364

                        Участие от ЕФПГ (60 %) (в евро)

                        5 019 218

               ОЦЕНКА НА ЗАЯВЛЕНИЕТО

               Процедура

               4.На 22 декември 2020 г. Нидерландия подаде заявление EGF/2020/004 NL/KLM, т.е. в срок от 12 седмици от датата, на която са изпълнени критериите за намеса, определени в член 4 от Регламента за ЕФПГ. Комисията потвърди получаването на заявлението на същата дата и поиска допълнителна информация от Нидерландия на 5 януари 2021 г. Допълнителната информация бе предоставена в шестседмичен срок от датата на искането. На 11 май 2021 г. изтича предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие.

               Допустимост на заявлението

               Засегнати предприятия и бенефициери

               5.Заявлението се отнася до 1 851 съкратени работници в KLM Royal Dutch Airline. Предприятието осъществява дейност в икономически отрасъл от разделение 51 по NACE Rev. 2 (Въздушен транспорт). Съкращенията, направени от KLM, са в провинция Noord-Holland (NL32) — регион от ниво 2 по NUTS.

               Критерии за намеса

               6.Нидерландия подаде заявлението в съответствие с критериите за намеса по член 4, параграф 1, буква а) от Регламента за ЕФПГ, съгласно които е необходимо за референтен период от четири месеца в дадено предприятие в държава членка да са били съкратени най-малко 500 работници, включително при неговите доставчици и производители надолу по веригата и/или самостоятелно заети лица, които са прекратили своята дейност.

               7.Четиримесечният референтен период на заявлението започва на 15 август 2020 г. и приключва на 15 декември 2020 г.

               8.През референтния период в KLM са съкратени 650 работници.

               Изчисляване на съкращенията и на прекратяването на дейност

               9.Всички съкращения по време на референтния период са изчислени от датата на индивидуалното предизвестие от работодателя за съкращаване или за прекратяване на трудовия договор на работника.

               Бенефициери, отговарящи на критериите

               10.Освен горепосочените работници към бенефициерите, отговарящи на критериите, спадат 1 201 работници, съкратени преди или след четиримесечния референтен период. Всички тези работници са съкратени след общото обявяване на планираните съкращения на 21 май 2020 г. Може да се установи ясна причинно-следствена връзка със събитието, което е довело до съкращенията през референтния период.

               11.Общият брой на бенефициерите, отговарящи на критериите, е 1 851.

               Връзка между съкращенията и световна финансова и икономическа криза

               12.На 11 март 2020 г. Световната здравна организация (СЗО) обяви световна пандемия от COVID-19. На 27 май 2020 г. в своето съобщение „Бюджетът на Европейския съюз (ЕС) осигурява ресурс за плана за възстановяване на Европа“
                  7
                Европейската комисия обяви, че здравната криза е довела до икономическа криза и определи план за възстановяване на икономиката. Той включваше ЕФПГ като инструмент за спешна помощ за подпомагане на лицата, загубили работата си поради световната икономическа криза.

               13.Пандемията причини най-дълбоката рецесия в историята на ЕС. Според европейската икономическа прогноза на Комисията от зимата на 2021 г.
                  8
                БВП на ЕС се сви с около 6,3 % през 2020 г. и се очаква да се възстанови с 3,7 % през 2021 г. и с 3,9 % през 2022 г.

               14.Пандемията от COVID-19 оказа значително въздействие върху сектора на въздушния транспорт поради ограниченията за пътуване и драстичния спад на пътническия въздушен транспорт. Спадът в броя на пътниците значително намали приходите на авиокомпаниите и принуди много от тях да уволнят работници или да обявят несъстоятелност. През април 2020 г. международният пътнически трафик спадна с 98,9 % в сравнение с април 2019 г. и 64 % от въздухоплавателните средства в света бяха на земя, което представлява най-голямото свиване в историята на въздухоплаването
                  9
               .

               15.През юни 2020 г. търсенето от страна на пътниците се увеличи слабо, но продължи да бъде под равнищата отпреди кризата. Общото търсене (измерено в „носещи приходи пътник-километри“ (НППК)) се сви с 86,5 % в сравнение с юни 2019 г.
                  10

               Обеми на въздушния пътнически транспорт
                  11

               „Носещи приходи пътник-километри“ (НППК) за целия сектор (в млрд. на месец)

                        Действителни стойности

                        Сезонно изгладени

               16.Като цяло търсенето от страна на международните пътници спадна със 75,6 % през 2020 г. в сравнение с равнищата от 2019 г. Капацитетът (измерен в разполагаеми креслокилометри) намаля с 68,1 %, а коефициентът на натоварване с пътници (с който се измерва процентът от разполагаемия седалков капацитет, който е запълнен с пътници) спадна с 19,2 процентни пункта на 62,8 %
                  12
               .

               17.Съгласно общата прогноза за пътниците на Международната асоциация за въздушен транспорт ще са необходими от 3 до 4 години, за да може секторът на въздушния транспорт да се възстанови до равнището си отпреди кризата
                  13
               .

               18.Към днешна дата за сектора на въздушния транспорт са били подадени три заявления за подкрепа от ЕФПГ, като и трите се основават на свързана с търговията глобализация
                  14
               .

               Събития, довели до съкращенията и до прекратяване на дейността

               19.Събитията, довели до тези съкращения, са резултат от неочакваната световна икономическа криза, породена от пандемията от COVID-19.

               20.Нидерландия докладва, че KLM е било засегнато сериозно от въздействието на пандемията от COVID-19. Преди пандемията финансовите резултати на KLM се увеличиха стабилно в периода между 2015 и 2019 г. През 2015 г. KLM регистрира приходи в размер на 9 905 милиона евро, докато за 2019 г. те нараснаха на 11 075 милиона евро. Нетната печалба за финансовата 2019 г. възлиза на 449 милиона евро в сравнение с 54 милиона евро през 2015 г.
                  15

               21.Кризата обаче влоши добрите резултати на KLM от последните години. В средата на март 2020 г. дейностите на KLM до голяма степен бяха спрени, но оперативните разходи за тях останаха на същото равнище
                  16
               .

               22.През 2020 г. KLM осъществи превоза на 11,2 милиона пътници, което представлява огромен спад от 68 % в сравнение с предходната година. Коефициентът на натоварване с пътници спадна на 52,2 % в сравнение с 89,4 % през 2019 г.
                  17

               23.През 2020 г. приходите на KLM намаляха с 53,8 % на 5 120 милиона евро в сравнение с предходната година. Поради резкия спад на приходите KLM натрупа оперативни загуби в размер на 1 154 милиона евро през 2020 г. в сравнение с печалба в размер на 714 милиона евро през 2019 г.
                  18

               24.На 31 юли 2020 г. ръководството на KLM обяви план за преструктуриране с цел намаляване на разходите. Това доведе до намаляване на работната сила с около 5 000 еквивалента на пълно работно време (от 33 000 на 28 000 еквивалента на пълно работно време)
                  19
               .

               25.Ръководството на KLM прогнозира връщане към предкризисните нива на полетите през 2024 г. Степента и скоростта на възстановяването ще зависят от редица фактори, включително развитието на вируса, икономическото възстановяване и поведението на клиентите
                  20
               .

               Предполагаемо въздействие на съкращенията върху местната, регионалната или националната икономика и заетост

               26.Поради това съкращенията в KLM влияят сериозно върху националната икономика. KLM е вторият по големина частен работодател в Нидерландия с над 33 000 служители
                  21
               .

               27.KLM извършва дейност от летище Schiphol в Амстердам, а седалището му е в Amstelveen, което означава, че много служители на KLM живеят в провинция Noord-Holland.

               28.Процентът на безработица в Noord-Holland нарасна с 1,5 процентни пункта до 4,8 % през четвъртото тримесечие на 2020 г. в сравнение със същото тримесечие на 2019 г. В сравнение със съседните провинции Noord-Holland има най-високо равнище на безработица в сравнение с 4,2 % във Flevoland и 4,5 % в Zuid-Holland
                  22
               .

               29.Нидерландия твърди, че Област Амстердам (подрегион на провинция Noord-Holland) е сред най-засегнатите от съкращения региони. Това се дължи на факта, че икономическата криза засегна най-тежко секторите, които са силно концентрирани в тази област, като въздухоплаването, хотелиерството и ресторантьорството, културата, спорта и отдиха
                  23
               .

               30.Съгласно събрани през юни 2020 г. данни от нидерландската агенция за осигуряване на работниците (UWV) 34 % от работниците и служителите в Област Амстердам работят в сектори, засегнати от голямо или много голямо намаление на заетостта, докато в национален план този дял е около 32 %
                  24
               .

               Бенефициери от целевата група и предложени действия

               Бенефициери от целевата група

               31.От 1 851-то отговарящи на условията лица прогнозният брой на съкратените работници, които се очаква да участват в мерките по ЕФПГ, е 1 201. По-долу е представена разбивката на тези съкратени работници по пол, гражданство и възрастова група:

                        Категория

                        Брой на избраните бенефициери

                        Пол:

                        Мъже:

                        933

                        (77,69 %)

                        Жени:

                        268

                        (22,31 %)

                        Гражданство:

                        Граждани на ЕС:

                        1 180

                        (98,25 %)

                        Граждани на трети държави:

                        21

                        (1,75 %)

                        Възрастова група:

                        15—24 години:

                        35

                        (2,91 %)

                        25—29 години:

                        92

                        (7,66 %)

                        30—54 години:

                        697

                        (58,04 %)

                        55—64 години:

                        353

                        (29,39 %)

                        над 64 години:

                        24

                        (2,00 %)

               Допустимост на предложените действия

               32.Персонализираните услуги, които се предвижда да бъдат предоставени на съкратените работници, включват следните действия:

               –Професионална ориентация. По време на този етап участниците ще получат информация относно процеса на подпомагане, ориентиране и помощ при търсене на работа. Той включва и индивидуално обучение за придобиване на увереност, за да се помогне на работниците да се преместят на нови работни места.

               –Подкрепа за намиране на работа в специализирани сектори. С тази мярка ще се осигури професионална помощ за преместване в сектори с недостиг на работна ръка като образованието, здравеопазването, логистиката, технологиите и управлението на информацията. Например хора с технически опит (т.е. инженерни услуги или поддръжка на KLM) биха могли да бъдат преквалифицирани, което ще им позволи да започнат работа в свързан с технологиите сектор.

               –Обучение, персонални напътствия и/или образование. Това ще включва мерки за развиване на уменията, необходими в нова сфера на заетост.

               –Финансови съвети. С тази мярка ще се предоставят индивидуална оценка и финансови съвети, за да се гарантира, че засегнатият служител има ясна представа за финансовото си положение и необходимата перспектива, за да вземе правилното решение. При тази оценка експертът по финансови услуги ще вземе предвид личните обстоятелства, как промяната в работата се отразява на доходите, жилищното положение (т.е. способността за изпълнение на ипотечни задължения, разходите за наем, ефекта от евентуалното преместване), както и въздействието на специфичните мерки от колективните трудови договори и от променящите се национални данъчноправни норми.

               33.Предложените действия, описани тук, представляват активни мерки на пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               34.Нидерландия предостави поисканата информация относно действията, които са задължителни за засегнатото предприятие по силата на националното законодателство или в съответствие с колективните споразумения. Потвърдено беше, че финансовото участие от страна на ЕФПГ няма да замени тези действия.

               Прогнозен бюджет

               35.Общите прогнозни разходи възлизат на 8 365 364 евро, като обхващат разходи за персонализирани услуги в размер на 8 030 750 евро и разходи за дейности по подготовка, управление, информиране и популяризиране, контрол и докладване в размер на 334 614 евро.

               36.Общият размер на заявеното финансово участие от ЕФПГ възлиза на 5 019 218 евро (60 % от общия размер на разходите).

                        Действия

                        Прогнозен брой участници

                        Прогнозни разходи за един участник
                        (в евро)

                        Общи прогнозни разходи

                        (в евро)

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Професионална ориентация

                        901

                        3 750

                        3 378 750

                        Подкрепа за намиране на работа в специализирани сектори

                        300

                        5 000

                        1 500 000

                        Обучение, персонални напътствия и/или образование

                        1 201

                        2 000

                        2 402 000

                        Финансови съвети

                        600

                        1 250

                        750 000

                        Междинен сбор (a):

                        Процент от пакета персонализирани услуги:

                        –

                        8 030 750

                        (100%)

                        Помощи и стимули (действия по член 7, параграф 1, буква б) от Регламента за ЕФПГ)

                        0

                        0

                        0

                        Междинен сбор (б):

                        Процент от пакета персонализирани услуги:

                        –

                        0

                        (0%)

                         Действия по член 7, параграф 4 от Регламента за ЕФПГ

                        1. Подготовка

                        –

                        0

                        2. Управление

                        –

                        83 654

                        3. Информиране и публичност

                        –

                        83 654

                        4. Контрол и докладване

                        –

                        167 306

                        Междинен сбор (в):

                        Процент от общите разходи:

                        –

                        334 614

                        (4%)

                        Общо разходи (а + б + в):

                        –

                        8 365 364

                        Финансово участие от ЕФПГ (60 % от общия размер на разходите)

                        –

                        5 019 218

               Период на допустимост на разходите

               37.Нидерландия е започнала да предоставя персонализирани услуги на бенефициерите от целевата група на 1 февруари 2021 г. С оглед на това разходите за действията ще са допустими за предоставяне на финансово участие от ЕФПГ от 1 февруари 2021 г. до 1 февруари 2023 г.

               38.Нидерландия е започнала да извършва административни разходи по прилагането на ЕФПГ на 1 февруари 2021 г. По тази причина разходите за дейности по подготовка, управление, информация и публичност, контрол и докладване ще бъдат допустими за финансово участие от ЕФПГ в периода от 1 февруари 2021 г. до 1 август 2023 г.

               Допълване с действия, финансирани с национални средства или със средства от Съюза

               39.Източниците на национално предварително финансиране или съфинансиране са KLM.

               40.Нидерландия е потвърдила, че за описаните по-горе мерки, за които се предоставя финансово участие от ЕФПГ, няма да бъде получена финансова подкрепа от други финансови инструменти на Европейския съюз
                  25
               .

               Процедури за провеждане на консултации с бенефициерите от целевата група, с техни представители или със социалните партньори, както и със съответните органи на местно и регионално равнище

               41.Нидерландия посочи, че координираният пакет от персонализирани услуги е бил изготвен в консултация със заинтересованите страни и социалните партньори. Бил е създаден работнически съвет, за да се гарантира координацията на тези услуги.

               42.Подготвителните дейности включват срещи с работническия съвет и синдикалните организации, в частност Christelijk Nationaal Vakverbond (CNV), De Unie, Nederlandse Vereniging voor Luchtvaart (NVLT), Vereniging Nederlands Cabinepersoneel (VNC), Vereniging van KLM Professionals (VKP) и Federatie Nederlandse Vakbeweging (FNV).

               Системи за управление и контрол

               43.В заявлението е описана системата за управление и контрол и са посочени отговорностите на съответните органи. Нидерландия уведоми Комисията, че финансовото участие ще бъде управлявано и контролирано от същите органи, участващи в управлението на Европейския социален фонд. Задачите по управление и контрол се изпълняват от отдел „Изпълнение на политиката“ на службата „Сътрудничество и изпълнение“ (SZV; Министерство на социалните въпроси и заетостта).

               44.Що отнася до ролята на сертифициращия орган, тя се поема от Нидерландската агенция за предприятията (RVO), която работи към Министерството на икономиката и политиката в областта на климата. По отношение на одита отговорният орган е Централната държавна служба за одит към Министерството на финансите.

               Ангажименти, поети от съответната държава членка

               45.Нидерландия е предоставила всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –Предприятието KLM, което е продължило дейността си след освобождаването на работниците, е спазило своите правни задължения във връзка със съкращенията и е предприело съответните действия във връзка с работниците си;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват действия, финансирани от структурните фондове;

               –финансовото участие от ЕФПГ ще бъде съобразено с процедурните и материалноправните разпоредби на Съюза относно държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               46.В съответствие с предвиденото в член 8, параграф 1 от Регламент (ЕС, Евратом) № 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 ЕФПГ не може да надхвърля максимален годишен размер от 186 милиона евро (по цени от 2018 г.)
                  26
               .

               47.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 5 019 218 евро, което представлява 60 % от общите разходи за предложените действия, за предоставяне на финансово участие по заявлението.

               48.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 9 от Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление, както и относно нови собствени ресурси, включително пътна карта за въвеждането на нови собствени ресурси
                  27
               .

               Свързани актове

               49.Едновременно с представянето на настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне към съответния бюджетен ред на сумата от 5 019 218 евро.

               50.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение за предоставяне на финансово участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.

               2021/0115 (BUD)

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията във връзка със заявление от Нидерландия — EGF/2020/004 NL/KLM

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  28
               , и по-специално член 15, параграф 4 от него,

               като взеха предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление, както и относно нови собствени ресурси, включително пътна карта за въвеждане на нови собствени ресурси
                  29
               , и по-специално точка 9 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) цели оказване на подкрепа на съкратени работници и самостоятелно заети лица, чиято дейност е била прекратена в резултат на големи структурни промени в моделите на световната търговия, произтичащи от глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и подпомагане на повторната им интеграция на пазара на труда.

               (2)В съответствие с предвиденото в член 8, параграф 1 от Регламент (ЕС, Евратом) № 2020/2093 на Съвета ЕФПГ не може да надхвърля максимален годишен размер от 186 милиона евро (по цени от 2018 г.)
                  30
               .

               (3)На 22 декември 2020 г. Нидерландия подаде заявление за мобилизиране на ЕФПГ във връзка със съкращения в предприятие KLM Royal Dutch Airlines в Нидерландия. Към него беше предоставена допълнителна информация, както е предвидено в член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)Поради това, за да бъде удовлетворено подаденото от Нидерландия заявление, следва да бъдат мобилизирани средства за предоставяне на финансово участие от ЕФПГ в размер на 5 019 218 евро.

               (5)За да се сведе до минимум времето за мобилизиране на средствата от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Съюза за финансовата 2021 година от Европейския фонд за приспособяване към глобализацията се мобилизират средства за предоставяне на сумата от 5 019 218 евро под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]
                  31*.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        ОВ L 347, 20.12.2013 г., стр. 855.

                     (2)

                        Регламент (ЕС) № 1309/2013 се прилага за всички заявления, получени до 31 декември 2020 г.

                     (3)

                        По смисъла на член 3 от Регламента за ЕФПГ.

                     (4)

                        Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (5)

                        ОВ L 393, 30.12.2006 г., стp. 1.

                     (6)

                        Съгласно член 7, параграф 4 от Регламент (ЕС) № 1309/2013.

                     (7)

                        COM(2020) 442 final.

                     (8)

                        Икономическа прогноза от зимата на 2021 г.
                  https://ec.europa.eu/info/business-economy-euro/economic-performance-and-forecasts/economic-forecasts/winter-2021-economic-forecast-challenging-winter-light-end-tunnel_en
                  .

                     (9)

                        Групата за действие в областта на въздушния транспорт (ATAG). Aviation Benefits Beyond Borders Report, 2020 г.:
                  https://aviationbenefits.org/media/167186/abbb2020_full.pdf
                  .

                     (10)

                        IATA: Анализ на пазара на въздушния пътнически транспорт (Air Passenger Market Analysis), юни 2020 г.:
                  https://www.iata.org/en/iata-repository/publications/economic-reports/air-passenger-monthly-analysis---june-20202/
                  .

                     (11)

                        Пак там.

                     (12)

                        IATA:
                  https://www.iata.org/en/pressroom/pr/2021-02-03-02/
                  .

                     (13)

                        IATA:
                  https://www.iata.org/en/pressroom/pr/2020-07-28-02/
                  .

                     (14)

                        EGF/2017/009 FR/Air France, COM(2018) 230; EGF/2013/014 FR Air France, COM(2014) 701 и EGF/2015/004 IT Alitalia, COM(2015) 397.

                     (15)

                        Годишен доклад на KLM за 2019 г.:
                  https://www.klm.com/travel/nl_nl/images/KLM-Jaarverslag-2019_tcm541-1063986.pdf
                  .

                     (16)

                        Писмо от 24 април 2020 г. до парламента от министъра на финансите Wopke Hoekstra и министъра на инфраструктурата и управлението на водите Cora van Nieuwenhuizen относно възможните мерки за подкрепа на Air France-KLM:
                  https://www.government.nl/documents/parliamentary-documents/2020/04/24/letter-on-possible-support-measures-for-air-france-klm
                  .

                     (17)

                  https://www.airfranceklm.com/sites/default/files/q4_2020_press_release_en_final.pdf
                  .

                     (18)

                  https://www.airfranceklm.com/sites/default/files/q4_2020_press_release_en_final.pdf
                  .

                     (19)

                        Новини от KLM:
                  https://news.klm.com/klm-adapts-organisation-further-due-to-covid-19-crisis/
                  .

                     (20)

                        Aviation24:
                  https://www.aviation24.be/airlines/air-france-klm-group/klm-royal-dutch-airlines/cuts-staff-to-cope-with-coronavirus-pandemic/
                  .

                     (21)

                        Годишен доклад на KLM за 2019 г.:
                  https://www.klm.com/travel/nl_nl/images/KLM-Jaarverslag-2019_tcm541-1063986.pdf
                  .

                     (22)

                        Статистическа служба на Нидерландия (CBS):
                  https://opendata.cbs.nl/statline/#/CBS/nl/dataset/83523NED/table?dl=4B4E7
                  .

                     (23)

                        Доклад на нидерландската агенция за осигуряване на работниците (UWV)):
                  https://www.uwv.nl/overuwv/Images/regionale-verschillen-impact-corona-werkgelegenheid.pdf
                  .

                     (24)

                        Пак там.

                     (25)

                        На 13 юли 2020 г. съгласно правилата на ЕС за държавната помощ Европейска комисия одобри нидерландска мярка за държавна помощ в размер на 3,4 милиарда евро, която се състои от държавна гаранция по заеми и подчинен заем от държавата за KLM с цел осигуряване на спешно необходима ликвидност на предприятието в контекста на пандемията от коронавирус.
                  https://ec.europa.eu/commission/presscorner/detail/bg/ip_20_1333
                  .

                     (26)

                        OВ L 433I, 22.12.2020 г., стр. 15.

                     (27)

                        OВ L 433I, 22.12.2020 г., стр. 29.

                     (28)

                        ОВ L 347, 20.12.2013 г., стр. 855.

                     (29)

                        OВ L 433I, 22.12.2020 г., стр. 29.

                     (30)

                        Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 (ОВ L 433I, 22.12.2020 г., стр. 11).

                     (31)
                  *
                        Датата да се попълни от Парламента преди публикуването в ОВ.


               ЕВРОПЕЙСКА КОМИСИЯ
            Брюксел, 6.5.2021
            COM(2021) 227 final
            2021/0116(BUD)
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията във връзка със заявление от Финландия – EGF/2020/007 FI/Finnair

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите разпоредби за предоставяне на финансово участие от Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                (по-нататък „Регламентът за ЕФПГ“)
                  2
               .

               2.На 30 декември 2020 г. Финландия подаде заявление EGF/2020/007 FI/Finnair за финансово участие от страна на ЕФПГ вследствие на съкращения
                  3
                във Finnair Oyj и един подизпълнител
                  4
                във Финландия.

               3.След оценка на заявлението Комисията заключи в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2020/007 FI/Finnair

                        Държава членка

                        Финландия

                        Засегнат(и) регион(и) (ниво 2 по NUTS
                           5
                        )

                        Helsinki-Uusimaa (FI1B)

                        Дата на подаване на заявлението

                        30 декември 2020 г.

                        Дата на потвърждението за получаване на заявлението

                        30 декември 2020 г.

                        Дата на искането за допълнителна информация

                        13 януари 2021 г.

                        Срок за предоставяне на допълнителната информация

                        24 февруари 2021 г.

                        Срок за приключване на оценката

                        19 май 2021 г.

                        Критерий за намеса

                        Член 4, параграф 1, буква а) от Регламента за ЕФПГ

                        Основно предприятие

                        Finnair Oyj

                        Брой на засегнатите предприятия

                        1

                        Сектор(и) на икономическа дейност

                        (разделение по NACE Rev. 2)
                           6

                        Разделение 51 (Въздушен транспорт)

                        Брой дъщерни предприятия, доставчици и производители надолу по веригата

                        1

                        Референтен период (четири месеца):

                        25 август 2020 г. — 25 декември 2020 г.

                        Брой на съкращенията по време на референтния период (а)

                        508

                        Брой на съкращенията преди или след референтния период (б)

                        0

                        Общ брой на съкращенията (а + б)

                        508

                        Общ брой на бенефициерите, отговарящи на критериите

                        508

                        Общ брой на бенефициерите от целевата група

                        500

                        Брой на младите хора от целевата група, които не работят и не са ангажирани в никаква форма на образование или обучение (NEET)

                        0

                        Бюджет за персонализирани услуги (в евро)

                        2 730 600

                        Бюджет за прилагането на ЕФПГ
                           7
                         (в евро)

                        190 000

                        Общ бюджет (в евро)

                        2 920 600

                        Участие на ЕФПГ (60 %) (в евро)

                        1 752 360

               ОЦЕНКА НА ЗАЯВЛЕНИЕТО

               Процедура

               4.На 30 декември 2020 г. Финландия подаде заявление EGF/2020/007 FI/Finnair, т.е. в срок от 12 седмици от датата, на която са изпълнени критериите за намеса, определени в член 4 от Регламента за ЕФПГ. Комисията потвърди получаването на заявлението на същата дата и поиска допълнителна информация от Финландия на 13 януари 2021 г. Допълнителната информация бе предоставена в шестседмичен срок от датата на искането. На 19 май 2021 г. изтича предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие.

               Допустимост на заявлението

               Засегнати предприятия и бенефициери

               5.Заявлението се отнася до 508 съкратени работници във Finnair Oyj и един подизпълнител. Finnair осъществява дейност в икономически отрасъл от разделение 51 по NACE Rev. 2 (Въздушен транспорт). Съкращенията, направени от дружествата, са в Helsinki-Uusimaa (FI1B) — регион от ниво 2 по NUTS.

                        Предприятия и брой на съкратените лица

                        Finnair

                        504

                        Hub Logistics Finland Oy

                        4

                        Общ брой на предприятията: 2

                        Общ брой на съкратените лица: 508

               Критерии за намеса

               6.Финландия подаде заявлението в съответствие с критериите за намеса по член 4, параграф 1, буква а) от Регламента за ЕФПГ, съгласно които е необходимо за референтен период от четири месеца в дадено предприятие в държава членка да са били съкратени най-малко 500 работници, включително при неговите доставчици и производители надолу по веригата и/или самостоятелно заети лица, които са прекратили своята дейност.

               7.Четиримесечният референтен период на заявлението започва на 25 август 2020 г. и приключва на 25 декември 2020 г.

               8.Съкращенията през референтния период са както следва:

               –504 съкратени работници във Finnair

               –4 съкратени работници в подизпълнител на Finnair

               Изчисляване на съкращенията и на прекратяването на дейност

               9.Съкращенията през референтния период са изчислени, както следва:

               –504, считано от датата, на която в съответствие с член 3, параграф 1 от Директива 98/59/ЕО на Съвета
                  8
                работодателят е уведомил писмено компетентния публичен орган за планираните колективни съкращения. Преди датата на приключване на оценката от Комисията Финландия потвърди, че тези 504 съкращения са били реално извършени.

               –4, считано от датата на индивидуалното предизвестие от работодателя за съкращаване или за прекратяване на трудовия договор на работника.

               Бенефициери, отговарящи на критериите

               10.Следователно общият брой на бенефициерите, отговарящи на критериите, е 508.

               Връзка между съкращенията и световна финансова и икономическа криза

               11.На 11 март 2020 г. Световната здравна организация (СЗО) обяви световна пандемия от COVID-19. На 27 май 2020 г. в своето съобщение „Бюджетът на Европейския съюз (ЕС) осигурява ресурс за плана за възстановяване на Европа“
                  9
                Европейската комисия обяви, че здравната криза е довела до икономическа криза и определи план за възстановяване на икономиката. Той включваше ЕФПГ като инструмент за спешна помощ за подпомагане на лицата, загубили работата си поради световната икономическа криза.

               12.Пандемията причини най-дълбоката рецесия в историята на ЕС. Според европейската икономическа прогноза на Комисията от зимата на 2021 г.
                  10
                БВП на ЕС се сви с около 6,3 % през 2020 г. и се очаква да се възстанови с 3,7 % през 2021 г. и с 3,9 % през 2022 г.

               13.Пандемията от COVID-19 оказа значително въздействие върху сектора на въздушния транспорт поради ограниченията за пътуване и драстичния спад на пътническия въздушен транспорт. Спадът в броя на пътниците значително намали приходите на авиокомпаниите и принуди много от тях да уволнят работници или да обявят несъстоятелност. През април 2020 г. международният пътнически трафик спадна с 98,9 % в сравнение с април 2019 г. и 64 % от въздухоплавателните средства в света бяха на земя, което представлява най-голямото свиване в историята на въздухоплаването
                  11
               .

               14.През юни 2020 г. търсенето от страна на пътниците се увеличи слабо, но продължи да бъде под равнищата отпреди кризата. Носещите приходи пътник-километри (НППК) за целия сектор се свиха с 86,5 % в сравнение с юни 2019 г.
                  12

               Обеми на въздушния пътнически транспорт
                  13

               „Носещи приходи пътник-километри“ (НППК) за целия сектор (в млрд. на месец)

                        Действителни стойности

                        Сезонно изгладени

               15.Търсенето от страна на международните пътници спадна със 75,6 % през 2020 г. в сравнение с равнищата от 2019 г. Капацитетът (измерен в разполагаеми креслокилометри) намаля с 68,1 %, а коефициентът на натоварване с пътници (с който се измерва процентът от разполагаемия седалков капацитет, който е запълнен с пътници) спадна с 19,2 процентни пункта на 62,8 %
                  14
               .

               16.Съгласно общата прогноза за пътниците на Международната асоциация за въздушен транспорт ще са необходими от 3 до 4 години, за да може секторът на въздушния транспорт да се възстанови до равнищата си отпреди кризата
                  15
               .

               17.Към днешна дата за сектора на въздушния транспорт са били подадени четири заявления за подкрепа от ЕФПГ, три от които се основават на свързана с търговията глобализация
                  16
               , а четвъртото — на икономическата криза в резултат на пандемията от COVID-19
                  17
               .

               Събития, довели до съкращенията и до прекратяване на дейността

               18.Събитията, довели до тези съкращения, са резултат от неочакваната световна икономическа криза, породена от пандемията от COVID-19.

               19.Финландия докладва, че Finnair е било засегнато сериозно от пандемията от COVID-19. Преди пандемията от COVID-19 Finnair имаше силна финансова позиция. През 2019 г. приходите на Finnair нараснаха с 9,2 %, достигайки рекордната стойност от 3 097 милиона евро, в сравнение с 2 836 милиона евро през 2018 г. Оперативният резултат достигна общо 162,8 милиона евро в сравнение с 256,3 милиона евро през 2018 г., което представлява намаление с 38 %, дължащо се на увеличение на разходите за гориво, оборудване за въздухоплавателни средства и разходи за ремонт.

               20.През последното десетилетие броят на пътниците на летище Helsinki-Vantaa се увеличи значително. Между 2009 г. и 2019 г. броят на пътниците нарасна с 58 % от 12,6 милиона на 21,9 милиона. Пътниците на международни полети съставляваха по-голямата част от пътникопотока: 10,2 милиона през 2009 г. и 18,9 милиона през 2019 г.
                  18
                През 2019 г. броят на пътниците, превозени от Finnair, се увеличи с 10,3 % до 14 650 400 пътници, като достигна нов годишен рекорд
                  19
               .

               21.В началото на 2020 г. пътникопотокът на летище Helsinki-Vantaa продължи да нараства. През януари 2020 г. броят на пътниците за Китай беше с 58 % повече в сравнение с януари 2019 г. През февруари 2020 г. обаче броят на пътниците рязко намаля със 73 % поради епидемичната обстановка. Finnair трябваше да отмени всички полети до континентален Китай, считано от 6 февруари 2020 г., и до други азиатски дестинации, считано от 4 март 2020 г.
                  20
                На 13 март 2020 г. правителството на Съединените щати ограничи всички неналожителни пътувания до САЩ, поради което Finnair трябваше да отмени всички полети до САЩ.
                  21

               22.Ограниченията, въведени както във Финландия, така и в други държави на дестинация, засегнаха сериозно операциите на Finnair, по-специално по отношение на международните и междуконтиненталните полети. През април 2020 г. въздушният трафик на летище Helsinki-Vantaa спря почти изцяло, като се запази само 1 % в сравнение с април 2019 г. (21 000 пътници през април 2020 г. спрямо 1,8 милиона през април 2019 г.). През второто тримесечие, в сравнение с 2020 г. и 2019 г., броят на полетите между азиатските и европейските дестинации на Finnair намаля с 92,1 %. Броят на пътниците спадна с 97,5 % от 3,9 милиона на 98 000 пътници, а капацитетът на пътническия трафик (в разполагаеми креслокилометри) намаля с 97,2 %.
                  22

               23.В Годишния доклад на Finnair за 2020 г. беше отчетен рязък спад на приходите със 73,2 % (от 3 097,7 милиона евро на 829,2 милиона евро), броят на пътниците намаля със 76,2 % (от 14,7 милиона на 3,5 милиона евро) и дружеството натрупа оперативна загуба в размер на 464,5 милиона евро
                  23
               .

               24.Finnair трябваше да намали разходите си в отговор на тази криза, като бяха реализирани икономии от недвижимо имущество, лизинг на самолети, ИТ (цифровизация и автоматизация на процесите за обслужване на клиенти), разходи за продажба и разпространение, както и административни разходи и компенсационни структури. Това доведе до намаляване на работната сила с 1000 работни места
                  24
               .

               Предполагаемо въздействие на съкращенията върху местната, регионалната или националната икономика и заетост

               25.Приносът на сектора на въздухоплаването за икономиката на Финландия е значителен. През 2020 г. в сектора бяха заети 42 000 души (23 000 преки и 19 000 непреки работни места) и неговият принос за БВП на Финландия се равняваше на 8,8 милиарда евро или 3,2 % от общия БВП
                  25
               . Finnair е най-голямата авиокомпания на Финландия, чийто център е на летище Helsinki-Vantaa. В края на 2019 г. Finnair наброяваше 6 788 служители и извършваше превози до 132 дестинации
                  26
               .

               26.Поради това съкращенията във Finnair влияят сериозно върху националната икономика. Регионът на ниво NUTS 2, засегнат от съкращенията, е Helsinki-Uusimaa, където се намира центърът на дейност на Finnair. Между февруари и април 2020 г. броят на безработните, търсещи работа в регион Helsinki-Uusimaa, се увеличи с 22,5 % от 68 016 на 83 340. На годишна основа и въпреки мерките за запазване на заетостта равнището на безработица в регион Helsinki-Uusimaa се увеличи с 0,8 процентни пункта – от 6,4 % през 2019 г. на 7,2 % през 2020 г.
                  27

               27.През 2020 г. равнището на безработица на национално равнище беше 7,8 %, т.е. с 1,1 процентни пункта по-високо, отколкото през 2019 г.
                  28
                Министерството на финансите на Финландия изчисли, че равнището на безработица ще продължи да нараства до 8,2 % през 2021 г., преди да намалее до 7,8 % през 2022 г.
                  29

               28.Поради нарастващата безработица в резултат на кризата, повторното наемане на работа на бившите работници на Finnair ще бъде трудно. Финландските органи твърдят, че съкратените работници се нуждаят от персонализирани насоки и подкрепа за търсене на работа, както и от адаптирано повишаване на квалификацията и преквалификация, за да увеличат шансовете си за повторно наемане на работа.

               Бенефициери от целевата група и предложени действия

               Бенефициери от целевата група

               29.От 508-те отговарящи на условията лица прогнозният брой на съкратените работници, които се очаква да участват в мерките по ЕФПГ, е 500. По-долу е представена разбивката на тези съкратени работници по пол, гражданство и възрастова група:

                        Категория

                        Брой на бенефициерите от целевата група

                        Пол:

                        Мъже:

                        280

                        (56,00 %)

                        Жени:

                        220

                        (44,00 %)

                        Гражданство:

                        Граждани на ЕС:

                        493

                        (98,60 %)

                        Граждани на трети държави:

                        7

                        (1,40 %)

                        Възрастова група:

                        15—24 години:

                        19

                        (3,80 %)

                        25—29 години:

                        28

                        (5,60 %)

                        30—54 години:

                        312

                        (62,40 %)

                        55—64 години:

                        141

                        (28,20 %)

                        над 64 години:

                        0

                        (0,00 %)

               Допустимост на предложените действия

               30.Персонализираните услуги, които се предвижда да бъдат предоставени на съкратените работници, включват следните действия:

               –Предоставяне на съвети и други подготвителни мерки. Те включват 1) експертни оценки на професионалните компетентности на търсещите работа и нуждите от услуги; 2) оценка на компетентностите, за да се картографират участниците в съответствие с техните компетентности и перспективи за работа; 3) обучение за търсене на работа и информация за пазара на труда; 4) професионално и индивидуално интензивно наставничество за подпомагане и насочване на участниците в търсенето на работа.

               –Услуги по наемане на работа и бизнес услуги. Тази мярка ще осигури професионално ориентиране и насоки за търсене на работа, консултации, оценки на работоспособността и наемане за пробен период. Ще бъдат организирани и мероприятия за наемане на работа и за предоставяне на информация.

               –Обучение. Това ще осигури специална програма „Допълнително обучение с дружества“
                  30
               , разработена от финландските органи, която има за цел да свърже кандидатите за работа и дружествата, желаещи да наемат персонал. Участниците ще преминат и обучения за професионална квалификация, включително курсове като развитие на бизнеса, обучение на ръководни кадри, човешки ресурси, продажби и маркетинг, изкуствен интелект, цифрова сигурност, роботика, финансово управление, управление на проекти и др.

               –Субсидии за изплащане на възнаграждения. Тази мярка е в подкрепа на заетостта при започване на нова работа чрез намаляване на разходите за заплати. Субсидията за изплащане на възнаграждения ще бъде между 30—50 % от разходите за заплати и ще бъде платена на работодателя. Размерът и продължителността на субсидията зависят от продължителността на периода на безработица.

               –Безвъзмездни средства за започване на предприемаческа дейност. Целта на безвъзмездните средства е да се насърчат започването на стопанска дейност и наемането на работа на отделни лица. Безвъзмездните средства за започване на предприемаческа дейност осигуряват доход на начинаещия предприемач за периода, който се счита за необходим за започване и установяване на напълно функциониращо предприятие, а по-конкретно в рамките на не повече от 12 месеца.

               –Могат да бъдат отпускани надбавки за пътуване, настаняване и преместване, за да се покрият свързаните разходи, направени по време на търсене на работа или обучение.

               31.Предложените действия, описани тук, представляват активни мерки на пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               32.Финландия предостави поисканата информация относно действията, които са задължителни за засегнатото предприятие по силата на националното право или на колективни споразумения. Потвърдено беше, че финансовото участие от страна на ЕФПГ няма да замени тези действия.

               Прогнозен бюджет

               33.Общо прогнозните разходи възлизат на 2 920 600 EUR, като обхващат разходи за персонализирани услуги в размер на 2 730 600 EUR и разходи за дейности по подготовка, управление, информиране и популяризиране, контрол и докладване в размер на 190 000 EUR.

               34.Общият размер на заявеното финансово участие от ЕФПГ възлиза на 1 752 360 EUR (60 % от общия размер на разходите).

                        Действия

                        Прогнозен брой участници

                        Прогнозни разходи за един участник
                        (в евро)
                           31

                        Общи прогнозни разходи

                        (в евро)
                           32

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Предоставяне на съвети и други подготвителни мерки

                        450

                        1 556

                        700 000

                        Услуги по наемане на работа и бизнес услуги

                        500

                        400

                        200 000

                        Обучение

                        300

                        4 333

                        1 300 000

                        Междинен сбор (a):

                        Процент от пакета персонализирани услуги

                        –

                        2 200 000

                        (80,57 %)

                        Помощи и стимули (действия по член 7, параграф 1, буква б) от Регламента за ЕФПГ)

                        Субсидии за изплащане на възнаграждения

                        60

                        6 000

                        360 000

                        Надбавки за пътуване, настаняване и преместване

                        25

                        200

                        5 000

                        Безвъзмездни средства за започване на предприемаческа дейност

                        20

                        8 280

                        165 600

                        Междинен сбор (б):

                        Процент от пакета персонализирани услуги:

                        –

                        530 600

                        (19,43 %)

                         Действия по член 7, параграф 4 от Регламента за ЕФПГ

                        1. Подготовка

                        –

                        0

                        2. Управление

                        –

                        160 000

                        3. Информиране и популяризиране

                        –

                        15 000

                        4. Контрол и докладване

                        –

                        15 000

                        Междинен сбор (в):

                        Процент от общите разходи:

                        –

                        190 000

                        (6,51 %)

                        Общо разходи (а + б + в):

                        –

                        2 920 600

                        Финансово участие от ЕФПГ (60 % от общия размер на разходите)

                        –

                        1 752 360

               35.Разходите за действията, определени в горната таблица като действия по член 7, параграф 1, буква б) от Регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Финландия потвърди, че тези действия са обвързани с условието за активно участие на бенефициерите от целевата група в дейности по търсене на работа или обучение.

               36.Финландия потвърди, че разходите за инвестиции за самостоятелна заетост, започване на стопанска дейност и придобиване от служителите няма да надхвърлят сумата от 15 000 EUR на бенефициер.

               Период на допустимост на разходите

               37.Финландия започна да предоставя персонализирани услуги на бенефициерите от целевата група на 21 октомври 2020 г. С оглед на това разходите за действията ще бъдат допустими за финансово участие от ЕФПГ от 21 октомври 2020 г. до 30 декември 2022 г.

               38.Финландия започна да извършва административни разходи по прилагането на ЕФПГ на 21 октомври 2020 г. С оглед на това разходите за дейности по подготовка, управление, информиране и популяризиране, контрол и докладване ще бъдат допустими за финансово участие от ЕФПГ в периода от 21 октомври 2020 г. до 30 юни 2023 г.

               Допълване с действия, финансирани с национални средства или със средства от Съюза

               39.Източниците на предварително национално финансиране или съфинансиране са обществените ведомства по труда от административния клон на Министерството на икономиката и заетостта (МИЕ). Някои услуги ще бъдат финансирани и от оперативните разходи на центровете за икономическо развитие, транспорт и околна среда (центрове ELY) и на службите по заетостта и икономическото развитие (служби TE).

               40.Финландия е потвърдила, че за описаните по-горе мерки, за които се предоставя финансово участие от ЕФПГ, няма да бъде получена финансова подкрепа от други финансови инструменти на Европейския съюз
                  33
               .

               Процедури за провеждане на консултации с бенефициерите от целевата група, с техни представители или със социалните партньори, както и със съответните органи на местно и регионално равнище

               41.Финландия посочи, че координираният пакет от персонализирани услуги е бил изготвен в консултация с работна група. Подготвителните дейности включваха срещи с представители на центровете за икономическо развитие, транспорт и околна среда и службите TE на Uusimaa, Finnair и профсъюзите, а именно Ilmailualan Unioni (IAU), Finnairin insinöörit ja ylemmät toimihenkilöt (FINTO), Auto ja Kuljetusalan Työntekijäliitto ry (AKT) и Trade Union Pro.

               Системи за управление и контрол

               42.В заявлението е описана системата за управление и контрол и са посочени отговорностите на съответните органи. Финландия нотифицира Комисията, че финансовото участие ще бъде управлявано от Министерството на икономиката и заетостта, което действа като управляващ и сертифициращ орган за ЕФПГ и като междинен орган, разпределящ средствата от ЕФПГ. Функциите по управлението във връзка с ЕФПГ са възложени на отдел „Региони и услуги за растеж“, който действа и като управляващ орган за Европейския социален фонд. Центровете за икономическо развитие, транспорт и околна среда (центровете ELY) отговарят за изпълнението на мерките, финансирани от ЕФПГ.

               43.Що се отнася до ролята на сертифициращ орган, тя се поема от отдел „Човешки ресурси и администрация“. По отношение на одитирането отговорният орган е независимият отдел за вътрешен одит, който работи под ръководството на постоянния секретар на Министерството на икономиката и заетостта.

               Ангажименти, поети от съответната държава членка

               44.Финландия е предоставила всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –Предприятието Finnair, което е продължило дейността си след освобождаването на работниците, е спазило своите правни задължения във връзка със съкращенията и е предприело съответните действия във връзка с работниците си;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват действия, финансирани от структурните фондове,

               –финансовото участие от ЕФПГ ще бъде съобразено с процедурните и материалноправните разпоредби на Съюза относно държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               45.В съответствие с предвиденото в член 8, параграф 1 от Регламент (ЕС, Евратом) № 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 ЕФПГ не може да надхвърля максимален годишен размер от 186 милиона евро (по цени от 2018 г.)
                  34
               .

               46.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 1 752 360 EUR, което представлява 60 % от общите разходи за предложените действия, за предоставяне на финансово участие по заявлението.

               47.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 9 от Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление, както и относно нови собствени ресурси, включително пътна карта за въвеждането на нови собствени ресурси
                  35
               .

               Свързани актове

               48.Едновременно с представянето на настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне към съответния бюджетен ред на сумата от 1 752 360 EUR.

               49.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение за предоставяне на финансово участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.

               2021/0116 (BUD)

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията във връзка със
                  заявление от Финландия – EGF/2020/007 FI/Finnair

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  36
               , и по-специално член 15, параграф 4 от него,

               като взеха предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление, както и относно нови собствени ресурси, включително пътна карта за въвеждане на нови собствени ресурси
                  37
               , и по-специално точка 9 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) цели оказване на подкрепа на съкратени работници и самостоятелно заети лица, чиято дейност е била прекратена в резултат на големи структурни промени в моделите на световната търговия, произтичащи от глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и подпомагане на повторната им интеграция на пазара на труда.

               (2)В съответствие с предвиденото в член 8, параграф 1 от Регламент (ЕС, Евратом) № 2020/2093 на Съвета ЕФПГ не може да надхвърля максимален годишен размер от 186 милиона евро (по цени от 2018 г.)
                  38
               .

               (3)На 30 декември 2020 г. Финландия подаде заявление за мобилизиране на ЕФПГ във връзка със съкращения в предприятие Finnair Oyj и в един подизпълнител във Финландия. Към него беше предоставена допълнителна информация, както е предвидено в член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)Поради това, за да бъде удовлетворено подаденото от Финландия заявление, следва да бъдат мобилизирани средства за предоставяне на финансово участие от ЕФПГ в размер на 1 752 360 EUR.

               (5)За да се сведе до минимум времето за мобилизиране на средствата от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Съюза за финансовата 2021 година от Европейския фонд за приспособяване към глобализацията се мобилизират средства за предоставяне на сумата от 1 752 360 EUR под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]
                  39*.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        ОВ L 347, 20.12.2013 г., стр. 855.

                     (2)

                        Регламент (ЕС) № 1309/2013 се прилага за всички заявления, получени до 31 декември 2020 г.

                     (3)

                        По смисъла на член 3 от Регламента за ЕФПГ.

                     (4)

                        Hub Logistics Finland Oy, разположено в региона на Helsinki-Uusimaa.

                     (5)

                        Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (6)

                        ОВ L 393, 30.12.2006 г., стp. 1.

                     (7)

                        Съгласно член 7, параграф 4 от Регламент (ЕС) № 1309/2013.

                     (8)

                        Директива 98/59/ЕО на Съвета от 20 юли 1998 г. за сближаване на законодателствата на държавите членки в областта на колективните уволнения (ОВ L 225, 12.8.1998 г., стр. 16).

                     (9)

                        COM(2020) 442 final.

                     (10)

                        Икономическа прогноза от зимата на 2021 г.
                  https://ec.europa.eu/info/business-economy-euro/economic-performance-and-forecasts/economic-forecasts/winter-2021-economic-forecast-challenging-winter-light-end-tunnel_en

                     (11)

                        ATAG. Aviation Benefits Beyond Borders Report, 2020 г.:
                  https://aviationbenefits.org/media/167186/abbb2020_full.pdf

                     (12)

                        IATA: Анализ на пазара на въздушния пътнически транспорт (Air Passenger Market Analysis), юни 2020 г.:
                  https://www.iata.org/en/iata-repository/publications/economic-reports/air-passenger-monthly-analysis---june-20202/

                     (13)

                        Пак там.

                     (14)

                        IATA:
                  https://www.iata.org/en/pressroom/pr/2021-02-03-02/

                     (15)

                        IATA:
                  https://www.iata.org/en/pressroom/pr/2020-07-28-02/

                     (16)

                        EGF/2017/009 FR/Air France, COM(2018) 230; EGF/2013/014 FR Air France, COM(2014) 701 и EGF/2015/004 IT Alitalia, COM(2015) 397.

                     (17)

                        EGF/2020/004 NL/KLM, COM(2021)226.

                     (18)

                        Годишен доклад на Finavia за 2019 г.:
                  https://www.finavia.fi/sites/default/files/documents/Tilinpäätös%202019.pdf

                     (19)

                        Годишен доклад на Finnair за 2019 г.:
                  https://investors.finnair.com/~/media/Files/F/Finnair-IR/documents/en/reports-and-presentation/2020/annual-report-2019.pdf

                     (20)

                  https://news.cision.com/finnair/r/finnair-cancels-all-flights-to-mainland-china-between-february-6-and-february-29--2020--customers-to,c3024652

                     (21)

                  https://news.cision.com/finnair/r/finnair-cancels-flights-to-us-and-delhi,c3057949

                     (22)

                        Годишен доклад на Finnair за 2020 г.:
                  https://investors.finnair.com/~/media/Files/F/Finnair-IR/documents/en/reports-and-presentation/2020/half-year-2020-report-en.pdf

                     (23)

                  https://investors.finnair.com/~/media/Files/F/Finnair-IR/documents/en/reports-and-presentation/2021/annual-report-2020.pdf

                     (24)

                  https://company.finnair.com/en/media/all-releases/news?id=3751510
                   и
                  https://www.aviation24.be/airlines/finnair/finnair-targets-100-million-euros-cost-base-reductions-plans-to-reduce-1-000-jobs/

                     (25)

                        Група за действие в областта навъздушния транспорт (ATAG), Aviation Benefits Beyond Borders:
                  https://aviationbenefits.org/downloads/aviation-benefits-beyond-borders-2020/

                     (26)

                        Годишен доклад на Finnair за 2019 г.:
                  https://investors.finnair.com/~/media/Files/F/Finnair-IR/documents/en/reports-and-presentation/2020/annual-report-2019.pdf

                     (27)

                        Статистическа база данни на Финландия
                  https://pxnet2.stat.fi/PXWeb/pxweb/en/StatFin/

                     (28)

                  https://www.stat.fi/til/tyti/2020/13/tyti_2020_13_2021-03-04_tie_001_en.html

                     (29)

                        Статистическа служба на Финландия
                  https://www.stat.fi/til/tyti/2020/09/tyti_2020_09_2020-10-20_tie_001_en.html
                   и
                  https://julkaisut.valtioneuvosto.fi/bitstream/handle/10024/162542/TEM%20työmarkkinaennuste%20syksy%202020.pdf

                     (30)

                  https://www.aaltopro.fi/en/services-in-change-situations/f.e.c.-programs-and-recruitment

                     (31)

                        За да се избегне използването на десетични запетаи, прогнозните разходи за един работник са закръглени. Закръгляването обаче не влияе върху общите разходи за всяка мярка, които остават същите, както в подаденото от Финландия заявление.

                     (32)

                        Общата сума не съвпада напълно поради закръгляването.

                     (33)

                        На 18 май 2020 г. Европейската комисия одобри финландска мярка за помощ, състояща се от държавна гаранция по заем в размер на 600 милиона евро за Finnair за смекчаване на икономическото въздействие на пандемията от коронавирус върху дружеството.
                  https://ec.europa.eu/commission/presscorner/detail/en/IP_20_1032

                     (34)

                        OВ L 433I, 22.12.2020 г., стр. 15.

                     (35)

                        OВ L 433I, 22.12.2020 г., стр. 29.

                     (36)

                        ОВ L 347, 20.12.2013 г., стр. 855.

                     (37)

                        OВ L 433I, 22.12.2020 г., стр. 29.

                     (38)

                        Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 (ОВ L 433I, 22.12.2020 г., стр. 11).

                     (39)
                  *
                        Датата да се попълни от Парламента преди публикуването в ОВ.